R A T I 0. 13 



quae post illam periodum evenuerunt , manifestum est , varia etiam 

 fuisse Regni vegetabilis fata pro variis terrae conditionibus. Hujus 

 rei testimonia in vetustae terrae sepulcris invenimus. Nec 

 tamen hujus diei est in hoc argumento consistere nec longius 

 creationum mutationes et vices enarrare. Quo magis intestini 

 caloris vehementia decresceret , terrae partes ex oceano ad altiora 

 tenderent , et quo liberior atmosphaera ab acido carbonico fieret , 

 quo propius omnia ad praesentem rerum conditionem accederent , 

 eo magis corporum viventium indoles mutabatur et formae hodiernis 

 similes generabantur. Hanc legem , si prudenter de iis quae e 

 terra effodiuntur , judicaverimus , certissimam esse apparet . Cum 

 diversa pro variis terrae plagis caloris distributio obtineret et clima 

 varium , variae etiam stirpium formae ortae sunt , adeo ut in 

 periodo , quara tertiariam vocant, formae tropicae in temperatis 

 et frigidis Europae regionibus sensim evanescerent et Coniferae et 

 aliae stirpes dicotyledoneae nostratibus arboribus similes terrarn 

 obtegerent , quibus strata Lignitum et geanthracis formata sunt. 

 In eorum truncis lignum in concentrica strata distributum videmus. 

 unde evidens ducitur argumentum , vegetationem calore per inter- 

 valla minuto interruptam fuisse. 



Postquam vero in telluris superficie , atmosphaerae emcacitate . 



ma~ 



